Сітуацыя трохі змянілася ў лепшы бок, пасля таго, калі прыватная ініцыятыва брэсцкіх гісторыкаў па адраджэнні радавога дома Касцюшкі ў Мерачоўшчыне супала з рашэннем беларускага ўраду пачаць развіццё нацыянальнай турыстычнай індустрыі. Толькі пасля таго, калі гістарычныя месцы, звязаныя з гісторыяй ВКЛ, у тым ліку і месцы звязаныя з гісторыяй Тадэвуша Касцюшкі, сталі актыўна наведваць замежнікі, беларускія ўлады пайшлі на папулярызацыю сярэднявечнай гісторыі Беларусі і сярод уласных грамадзян. Сталі выдавацца буклеты, кнігі, турыстычныя праспекты.